Na temelju članka 12. stavka 2., članka 13. te članka 24. Zakona o upravljanju nekretninama i pokretninama u vlasništvu Republike Hrvatske („Narodne novine“ broj 155/23) i Odluke Župana o pokretanju postupka prodaje nekretnine u k.o. Skela putem javnog prikupljanja ponuda, KLASA: 940-01/24-01/106, URBROJ: 2176-02-25-13 od 26. svibnja 2025., Odluke Župana o pokretanju postupka prodaje nekretnine u k.o. Bučica putem javnog prikupljanja ponuda, KLASA: 940-01/25-01/13, URBROJ: 2176-02-25-21 od 26. svibnja 2025., Odluke Župana o pokretanju postupka prodaje nekretnine u k.o. Selište putem javnog prikupljanja ponuda, KLASA: 940-01/24-01/462, URBROJ: 2176-02-25-20 od 26. svibnja 2025., Odluke Župana o pokretanju postupka prodaje nekretnine u k.o. Gračenica putem javnog prikupljanja ponuda, KLASA: 940-01/24-01/427, URBROJ: 2176-02-25-19 od 26. svibnja 2025., Odluke Župana o pokretanju postupka prodaje nekretnine u k.o. Voloder putem javnog prikupljanja ponuda, KLASA: 940-01/24-01/97, URBROJ: 2176-02-25-13 od 27. svibnja 2025., Odluke Župana o pokretanju postupka prodaje nekretnine u k.o. Grabovac Banski putem javnog prikupljanja ponuda, KLASA: 940-01/24-01/104, URBROJ: 2176-02-25-17 od 26. svibnja 2025., Odluke Župana o pokretanju postupka prodaje nekretnine u k.o. Petrinja putem javnog prikupljanja ponuda, KLASA: 940-01/24-01/107, URBROJ: 2176-02-25-26 od 26. svibnja 2025. i Odluke Župana o pokretanju postupka prodaje nekretnine u k.o. Lekenik putem javnog prikupljanja ponuda, KLASA: 940-01/24-01/61, URBROJ: 2176-02-25-26 od 12. lipnja 2025. Sisačko-moslavačka županija objavljuje:

 **JAVNI POZIV br. 2/25**

**za podnošenje ponuda za kupnju nekretnina u vlasništvu Republike Hrvatske na području Sisačko-moslavačke županije**

|  |  |  |  |  |  |
| --- | --- | --- | --- | --- | --- |
| Redbr. | OPIS NEKRETNINE | Početna cijena u EUR | Iznos jamčevine u EUR | Trošak procjene u EUR | Naknada za izdvajanje iz ŠGO u EUR |
| 1. | **GRAĐEVINSKO ZEMLJIŠTE - GRAD GLINA** **K.O. SKELA - površine 967 m2**Nekretnina označena kao zk.č.br. **1/2K**, kuća i dvorište od 967 m2, upisana u zk.ul.br. 408, k.o. Skela, Općinskog suda u Sisku, Zemljišnoknjižnog odjela Glina *Namjena: -sukladno važećoj prostorno-planskoj dokumentaciji predmetne nekretnine nalaze se unutar granica izgrađenog građevinskog područja naselja Skela.* | 1.290,00 | 129,00 | 462,50 | - |
| 2. | **GRAĐEVINSKO ZEMLJIŠTE– GRAD GLINA****K.O. BUČICA – površine 978 m2**Nekretnina označena kao zk.č.br. **523/1**, pokusni školski vrt od 978 m2, upisana u zk.ul.br. 894 k.o. Bučica, Općinskog suda u Sisku, Zemljišnoknjižni odjel Glina*Namjena: - sukladno važećoj prostorno-planskoj dokumentaciji predmetna nekretnina nalazi se u unutar granica izgrađenog građevinskog područja naselja Gornja Bučica.* | 1.540,00 | 154,00 | 462,50 | - |
| 3. | **GRAĐEVINSKO ZEMLJIŠTE - GRAD KUTINA K.O. SELIŠTE– površine 489 m2**Nekretnina označena kao zk.č.br. **65/2**, voćnjak od 489 m2, upisana u zk.ul.br. 3821, k.o. Selište, Općinskog suda u Kutina, Zemljišnoknjižnog odjela Kutina*Namjena: -sukladno važećoj prostorno-planskoj dokumentaciji predmetna nekretnina nalazi unutar granica građevinskog područja naselja Selište.* | 1.650,00 | 165,00 | 462,50 | - |
| 4. | **GRAĐEVINSKO ZEMLJIŠTE S GRAĐEVINOM- GRAD POPOVAČA, K.O. GRAČENICA– površine 307 m2**Nekretnina označena kao zk.č.br. **2093/2**, dvorište od 307 m2, upisana u zk.ul.br. 4066, k.o. Gračenica, Općinskog suda u Kutini, Zemljišnoknjižnog odjela Kutina.*Namjena: -sukladno važećoj prostorno-planskoj dokumentaciji predmetna nekretnina nalazi se u unutar granica izgrađenog građevinskog područja naselja Donja Gračenica.* | 2.320,00 | 232,00 | 700,00 | - |
| 5. | **GRAĐEVINSKO ZEMLJIŠTE - GRAD POPOVAČA****K.O. VOLODER- površine 3961 m2**Nekretnina označena kao zk.č.br. **232/1**, oranica od 3300 m2, kuća i dvorište od 661 m2, upisana u zk.ul.br. 7692, k.o.Voloder, Općinskog suda u Kutini, Zemljišnoknjižnog odjela Kutina.*Namjena:**-sukladno važećoj prostorno-planskoj dokumentaciji predmetna nekretnina nalazi se u unutar granica građevinskog područja naselja Voloder(izgrađeni dio).* | 15.400,00 | 1.540,00 | 587,50 |  - |
| 6. | **GRAĐEVINSKO ZEMLJIŠTE-GRAD PETRINJA – K.O. GRABOVAC BANSKI – površine 2950 m2**Nekretnina označena kao zk.č.br. **324/4**, oranica od 1511 m2 i zk.č.br. **324/5**, kuća i dvorište od 1439 m2, upisane u zk.ul.br. 300, k.o. Grabovac Banski, Općinskog suda u Sisku, Zemljišnoknjižnog odjela Petrinja*Namjena: -sukladno važećoj prostorno-planskoj dokumentaciji predmetna nekretnina nalazi se u izgrađenom dijelu građevinskog područja naselja.* | 9.820,00 | 982,00 | 1.175,00 | - |
| 7. | **GRAĐEVINSKO ZEMLJIŠTE - GRAD PETRINJA K.O. PETRINJA– površine 432 m2**Nekretnina označena kao zk.č.br. **9698/2**, oranica od 432 m2, upisana u zk.ul.br. 2379, k.o. Petrinja, Općinskog suda u Sisku, Zemljišnoknjižnog odjela Petrinja.*Namjena: -sukladno važećoj prostorno-planskoj dokumentaciji predmetna nekretnina nalazi se u zoni gospodarska namjena – poslovna(oznaka -K).* | 4.890,00 | 489,00 | 462,50 | - |
| 8. | **GRAĐEVINSKO ZEMLJIŠTE-OPĆINA LEKENIK****K.O. LEKENIK- površine 16316 m2**Nekretnina označena kao zk.č.br. **4066**, šuma od 16316 m2, upisana u zk.ul.br. 1589, k.o. Lekenik, Općinskog suda u Sisak, Zemljišnoknjižnog odjela Sisak.*Namjena:**-sukladno važećoj prostorno-planskoj dokumentaciji predmetna nekretnina nalazi se unutar izdvojenog građevinskog područja izvan naselja – gospodarska zona Lekenik 1.**Predmetna nekretnina uključena je u šumskogospodarsko područje Republike Hrvatske te će se Ugovor o kupoprodaji nekretnine sklopiti nakon što Ministarstvo poljoprivrede, šumarstva i ribarstva donese pravomoćno rješenje o izdvajanju nekretnine iz šumskogospodarskog područja Republike Hrvatske i nakon što najpovoljniji ponuditelj plati obračunatu naknadu za izdvajanje koja iznosi* ***81.983,23 EUR*** *(slovima: osamdeset jednu tisuću devetsto osamdeset tri eura i dvadeset tri centa), a koja je utvrđena temeljem privremenog obračuna naknade Hrvatskih šuma d.o.o. KLASA: DIR/23-01/6184, URBROJ:00-02-03/08-25-08 od 28. travnja 2025. godine.*  | 72.100,00 |  7.210,00 | 725,00 | 81.983,23 |

Osim kupoprodajne cijene najpovoljniji ponuditelj je dužan snositi troškove izrade procjembenog elaborata za nekretninu koja je predmet prodaje.

Ukoliko je nekretnina koja je predmet prodaje uključena u šumskogospodarsko područje Republike Hrvatske, najpovoljniji ponuditelj je dužan uplatiti obračunatu naknadu za izdvajanje nekretnine iz šumskogospodarskog područja Republike Hrvatske temeljem pravomoćnog rješenja ministarstva nadležnog za šumarstvo te dostaviti dokaz o izvršenoj uplati prije sklapanja ugovora o kupoprodaji nekretnine.

SVE NEKRETNINE SE PRODAJU U ZATEČENOM STANJU „VIĐENO-KUPLJENO“.

**ROK ZA PREDAJU PONUDA: 23. srpnja 2025 godine do 13 sati.**

**Javno otvaranje ponuda održat će se 28. srpnja 2025. u** **Sisačko-moslavačkoj županiji, Rimska ulica 28, 44000 Sisak, II. kat, soba 201, u 09:00 sati.**

Kontakt informacije radnim danom od 13 do 15 sati, tel: 044/524-316 i 044/500-112.

Cjeloviti tekst javnog poziva sa svim detaljima i prilozima objavljen je na mrežnim stranicama Sisačko-moslavačke županije [www.smz.hr](http://www.smz.hr), Ministarstva prostornog uređenja, graditeljstva i državne imovine [www.mpgi.gov.hr](http://www.mpgi.gov.hr) i Hrvatske gospodarske komore [www.hgk.hr](http://www.hgk.hr).

**PODNOŠENJE PONUDA**

Podnošenjem ponude ponuditelj je izričito suglasan da Sisačko-moslavačka županija može prikupljati, koristiti i dalje obrađivati podatke u svrhu provedbe javnog poziva za provedbu javnog natječaja sukladno Zakonu o provedbi Opće uredbe o zaštiti podataka (»Narodne novine«, broj 42/18.) te iste javno objaviti sukladno Zakonu o pravu na pristup informacijama (»Narodne novine«, br. 25/13., 85/15. i 69/22.)

Pisana ponuda i prilozi uz ponudu dostavljaju se pojedinačno za svaki redni broj Javnog poziva u zatvorenoj omotnici.

Nekretnine pod rednim brojem 6. ovoga Javnog poziva prodaju se kao jedinstvena cjelina i za njihovu se kupnju podnosi jedna jedinstvena ponuda. Valjanom će se smatrati samo ponuda koja obuhvaća sve nekretnine pod rednim brojem 6. ovoga Javnog poziva.

**Na prednjoj strani i poleđini omotnice potrebno je napisati redni broj pod kojim je nekretnina/e u ovom javnom pozivu navedena uz upozorenje ''PONUDA ZA KUPNJU NEKRETNINE R.BR.\_\_\_(navesti redni broj nekretnine/a) IZ JAVNOG POZIVA BR: 2/25 - NE OTVARATI“****.**

Ponude se podnose neposredno u pisarnicu Sisačko-moslavačke županije na adresi: Sisak, Rimska ulica 28 ili putem poštanskog ureda slanjem preporučene pošiljke na navedenu adresu, najkasnije do 23. srpnja 2025. godine.

Kao dan predaje ponude smatra se dan predaje pisane ponude neposredno u pisarnici ili putem pošte na način da preporučena pošiljka bude zaprimljena u pisarnici do dana i sata određenog kao rok za predaju ponuda.

Ponude zaprimljene nakon 13:00 sati dana 23. srpnja 2025. smatraju se zakašnjelim ponudama i neće se razmatrati.

**SADRŽAJ PONUDE**

* u ponudi mora biti navedena kupoprodajna cijena u eurima, a ponude dostavljene u drugoj valuti neće se razmatrati,
* podaci o podnositelju ponude (ime i prezime/naziv, prebivalište odnosno sjedište ponuditelja ako je pravna osoba, broj telefona, e-mail adresa),
* osobni identifikacijski broj (OIB),
* naziv banke i broj računa ponuditelja za povrat jamčevine,
* domaće pravne i fizičke osobe dužne su priložiti izvornik ili ovjerenu presliku potvrde nadležne Porezne uprave o podmirenju poreznog duga, koja ne smije biti starija od 30 dana,
* domaće fizičke osobe dužne su priložiti presliku važeće osobne iskaznice, a strane fizičke osobe presliku važeće osobne iskaznice ili putovnice,
* domaće pravne osobe moraju priložiti izvadak iz sudskog registra, a strane pravne osobe izvadak iz domicilnog registra s ovjerenim prijevodom sudskog tumača na hrvatski jezik,
* dokaz o izvršenoj uplati jamčevine na IBAN Sisačko – moslavačke županije:

IBAN: HR5623400091800003001, MODEL: HR68, POZIV NA BROJ: 7307 – OIB uplatitelja, a u opisu plaćanja treba navesti redni broj nekretnine iz javnog poziva i oznaku nekretnine za koju se uplaćuje jamčevina (zk.č.br. i k.o.),

* izjavu ponuditelja ovjerenu kod javnog bilježnika, kojom se obvezuje da će u slučaju ako njegova ponuda bude prihvaćena, sklopiti ugovor o kupoprodaji na njegov trošak, da u cijelosti prihvaća uvjete natječaja, te da njegova ponuda ostaje na snazi 90 dana, računajući od dana otvaranja ponuda,
* izjavu ponuditelja ovjerenu kod javnog bilježnika, kojom izjavljuje pod kaznenom i materijalnom odgovornošću da nema dugovanja s osnova korištenja državne imovine.

**Pisana ponuda i cjelokupna dokumentacija mora biti numerirana na način da je označen svaki broj stranice ponude i dokumentacije (npr. 1/3, 2/3, 3/3) te mora biti uvezana u cjelinu na način da je ponuda s cjelokupnom dokumentacijom prošivena i spojena s vrpcom i jamstvenikom tako da nije moguće naknadno vađenje ili umetanje listova ili dijelova ponude.**

**Ponude koje su zaprimljene, a nisu uvezane i numerirane na opisani način smatrati nevaljanim te se neće razmatrati.**

**Ponuda uvezana spiralnim uvezom neće smatrati valjanom.**

**UVJETI NATJEČAJA**

U javnom pozivu za provedbu javnog natječaja mogu sudjelovati sve fizičke osobe koje imaju državljanstvo Republike Hrvatske, državljanstvo država koje čine Europski gospodarski prostor, Švicarske konfederacije te državljani onih država s kojima Republika Hrvatska ima utvrđenu uzajamnost u stjecanju prava vlasništva nekretnina.

U javnom pozivu za provedbu javnog natječaja mogu sudjelovati sve pravne osobe koje imaju sjedište u Republici Hrvatskoj, državi koja čini Europski gospodarski prostor, Švicarskoj konfederaciji ili u onim državama s kojima Republika Hrvatska ima utvrđenu uzajamnost u stjecanju prava vlasništva nekretnina.

**Najpovoljnijim ponuditeljem smatra se pravna ili fizička osoba koja ponudi najviši iznos cijene koja mora biti viša od početne cijene nekretnine i izražena u eurima, uz uvjet da ispunjava i sve druge uvjete iz javnog poziva, a ponude dostavljene u drugoj valuti neće se razmatrati.**

U slučaju da isti ponuditelj dostavi više ponuda za istu nekretninu, valjanom će se smatrati isključivo ponuda s najvećim iznosom ponuđene cijene.

U slučaju odustanka prvog najpovoljnijeg ponuditelja, najpovoljnijim ponuditeljem smatra se sljedeći ponuditelj koji je ponudio najvišu cijenu uz uvjet da je veća od početne cijene.

U slučaju da pristignu dvije ponude s istim iznosom ponuđene cijene, koji je ujedno i najviši ponuđeni iznos, ponuditelji će biti pozvani preporučenom pošiljkom putem pošte ili elektroničkom poštom na adresu koju su naznačili u svojoj ponudi da u roku od pet dana od primitka poziva dostave novi iznos ponuđene cijene na način opisan uvjetima javnog poziva za podnošenje ponuda za kupnju nekretnina.

Nepotpune ponude i ponude zaprimljene u pisarnici Sisačko-moslavačke županije nakon roka za predaju neće se razmatrati.

Najpovoljniji ponuditelj koji odustane od ponude ili odustane od sklapanja ugovora o kupoprodaji ili ne uplati kupoprodajnu cijenu u roku, gubi pravo na povrat jamčevine.

Najpovoljniji ponuditelj dužan je u roku od petnaest (15) dana od dostave kupoprodajnog ugovora isti potpisati i dostaviti Sisačko-moslavačkoj županiji. U suprotnom Sisačko-moslavačka županija nije vezana odlukom o izboru najpovoljnijeg ponuditelja.

Valjanom uplatom jamčevine smatra se uplata čija je transakcija vidljiva na računu Sisačko-moslavačke županije najkasnije na dan isteka roka za predaju ponuda.

Najpovoljnijem ponuditelju uplaćena jamčevina vratiti će se bez prava na zakonsku zateznu kamatu za razdoblje od njezine uplate do njezine isplate i to nakon što uplati kupoprodajnu cijenu u cijelosti. Ostalim ponuditeljima će se izvršiti povrat uplaćene jamčevine bez prava na zakonsku zateznu kamatu za razdoblje od njezine uplate do isplate.

Sisačko-moslavačka zadržava pravo odustati od prodaje nekretnine u svako doba prije sklapanja ugovora. U slučaju da Sisačko-moslavačka županija odustane od prodaje nekretnine, izvršit će povrat uplaćene jamčevine ponuditeljima bez prava na zakonsku zateznu kamatu za razdoblje od njezine uplate do isplate i pri tome ne snosi materijalnu ili drugu odgovornost prema ponuditeljima, niti ima obvezu obavijestiti ih o razlozima za takav postupak.